Sega Mega Drive

Sega Mega Drive () − ketvirtosios kartos kompiuterinių žaidimų konsolė, 1988 m. išleista įmonės „Sega“ Japonijoje ir Europoje bei Australijoje ir kituose PAL regionuose 1990 m. 1989 m. konsolė buvo išleista ir Šiaurės Amerikoje Sega Genesis vardu, kadangi „Sega“ negalėjo užtikrinti juridinių teisių į Mega Drive pavadinimą tame regione.  Tai trečioji „Sega“ žaidimų konsolė; Sega Master System tęsinys.

Mega Drive buvo pirmoji savo kartos konsolė, kuri įgijo pastebimą rinkos dalį Europoje ir Š. Amerikoje. Konsolė daugiausiai buvo išleista tam, kad konkuruotų su Nintendo Entertainment System bei „NEC“ TurboGrafx-16. Po dvejų metų „Nintendo“ išleido Super Nintendo Entertainment System ir šios dvi konsolės tiesiog dominavo 16 bitų konsolių eros metu.

Kai kurios nepriklausomos bendrovės tebeleidžia žaidimus šiai konsolei. Populiariausi Mega Drive žaidimai buvo surinkti į rinkinius, perkurti ir pritaikyti naujesnėms konsolėms. 2009 m. IGN Mega Drive išrinko penkta geriausia visų laikų žaidimų konsole iš 25. 

 Techniniai duomenys 
Procesorius: Motorola 68000 16/32 bitų, 7,67 MHz greičio dažnis. Koprocesorius (Garso reguliatorius): Zilog Z80 8 bitų, 3,58 MHz Vaizdo procesorius Yamaha YM7101, paimtas iš Sega Master System ir patobulintas. Atmintis: 64K RAM (68000), 64K RAM, 8K RAM (Z80) Vaizdo spalvų paletė: 512 spalvų (3:3:3 RGB) Įjungimo vaizdo spalvos: 64 (normalus) ar 183 (šešėlių/apšvietimo režimas) Rezoliucija: 256×224, 256×448, 320×224, 320×448, (PAL ir NTSC)
256×240, 320×240, 256×480, 320×480 (tik PAL),
256×192 (tik SMS žaidimams) Garsas: Yamaha YM2612 5 kanalų FM ir 1 kanalo FM/PCM, Texas Instruments SN76489 4 kanalų programuojamas garso generatorius.

 Modeliai 


Skirtingų licencijuotų Mega Drive modelių buvo išleista daugiau nei bet kokiai kitai žaidimų konsolei. Kiekvienam regionui buvo po vieną unikalų modelį su ypatingomis savybėmis ar tiesiog buvo bandoma sumažinti kainas, atsisakant kokios nors savybės. 
2016 m. „Mega Drive/Genesis“ konsolės

2016 m., pažymint „Sonic the Hedgehog“ žaidimų serijos 25-metį, „Sega“ išleido dvi konsoles: 
 Sega MegaDrive/Genesis Ultimate Retro Games Handheld 25th Sonic the Hedgehog Anniversary Edition − nešiojamoji (delninė) konsolė. Šioje konsolėje buvo integruota 80 žaidimų iš „Mega Drive/Genesis“ modelių.uproxx.com 
 Mega Drive Classic Game Console − tai mini namų konsolė, galinti perteikti vaizdą TV ekrane ir suderinama su senomis „Sega“ žaidimų kartridžų kortelėmis. Joje iš anksto integruota 80 žaidimų. Su ja gali žaisti du žaidėjai vienu metu.mirror.co.uk

 Taip pat skaitykite 
 Sega CD
 Sega 32X

 Šaltiniai 

 Nuorodos 

 Genesis  Open Directory Project svetainėje 

Kategorija:Žaidimų konsolės